भारतीय कप्तान विराट कोहली ताजा वनडे रैकिंग में बल्लेबाजों की सूची में शीर्ष पर कायम हैं. शुक्रवार को जा़री रैंकिंग में कोहली 873 की रेटिंग के साथ टॉप पर हैं. रविवार से शुरू होने वाली 5 वनडे मैचों की सीरीज के दौरान उनके पास दूसरे नंबर पर काबिज डेविड वॉर्नर पर बढ़त बनाने का अच्छा मौका रहेगा. इन दोनों के बीच अभी 12 अंक का अंतर है.अन्य भारतीय बल्लेबाजों में पूर्व कप्तान महेंद्र सिंह धोनी (12वें), शिखर धवन (13वें) और उप-कप्तान रोहित शर्मा (14वें) शीर्ष 15 में शामिल हैं. हालांकि कोई भी भारतीय गेंदबाज शीर्ष 10 में शामिल नहीं है. तेज गेंदबाज भुवनेश्वर कुमार (13वें) शीर्ष 15 में शामिल एकमात्र भारतीय गेंदबाज हैं.